অসমীয়া সংস্কৃতিত গামোচাই বিশেষ স্থান অধিকাৰ কৰি আছে৷ বিহু, বিবাহ অনুস্থান বা অন্যান্য যিকোনো সামাজিক অনুষ্ঠানত গামোচাক সন্মানৰ প্ৰতিক হিচাপে ব্যৱহাৰ কৰা হয়৷ অসমৰ সকলো শ্ৰেণীৰ জাতি-জনজাতিয়েই গামোচা ব্যৱহাৰ কৰে৷ অসমৰ বিহু উৎসৱৰ লগত গামোচাৰ বিশেষ সম্পৰ্ক আছে৷ বিহু নৃত্যৰ সময়ত যুৱকসকলে গামোচাক মুৰত মাৰি বিহু নৃত্যত অংশ গ্ৰহণ কৰে৷ (কাষৰ চিত্ৰ চাওক)৷ ইয়াৰোপৰি সৰুৱে ডাঙৰক সন্মান জনোৱা (কাষৰ চিত্ৰ চাওক) আৰু ইজনে আনজনক উপহাৰ দিনাৰ বাবে গামোচা ব্যৱহাৰ কৰে৷ এনে গামোচাক বিহুৱান বোলা হয়৷ আনহাতে বিবাহ অনুষ্ঠানতো সকলো ক্ষেত্ৰতে গামোচাক উপহাৰ দিয়াৰ লগতে সন্মান জনোৱাৰ বাবেও গামোচা ব্যৱহাৰ কৰে৷

সাংস্কৃতিক বিশেষত্ব
নামৰ উৎস
ভৌগোলিক স্বীকৃতি
ব্যৱহাৰ